b'\n_START_ARTICLE_\nHakodate\n_START_PARAGRAPH_\nHakodate (japonsko Hakodate-shi \xe5\x87\xbd\xe9\xa4\xa8\xe5\xb8\x82) je mesto in pristani\xc5\xa1\xc4\x8de v japonski prefekturi Hokaido na istoimenskem otoku in glavno mesto podprefekture Oshima. Je pomembno administrativno, gospodarsko in kulturno sredi\xc5\xa1\xc4\x8de ju\xc5\xbenega Hokaida. Kot pomembno pristani\xc5\xa1\xc4\x8de je mesto pri\xc5\xa1lo v stik z mnogimi razli\xc4\x8dnimi kulturami, o \xc4\x8demer pri\xc4\x8da tudi podoba mestnih ulic in Zahodna \xc4\x8detrt v mestu._NEWLINE_Hakodate obi\xc5\xa1\xc4\x8de letno ve\xc4\x8d kot 4 milijone obiskovalcev, ki jih tja privabi bogata ponudba morske hrane in \xc5\xa1tevilne japonske termalne kopeli onsen (japonsko onsen \xe6\xb8\xa9\xe6\xb3\x89). Mesto je z \xc5\xbeelezni\xc5\xa1kim omre\xc5\xbejem hitrih vlakov \xc5\xa1inkansen povezano s Tokiem.'